proxectonos/corpus_dominio_legal_administrativo_tmp huggingface dataset:
CONVOCATORIA PARA A PRESENTACIÓN DE INSTANCIAS SEGUNDO BASES PARA A COBERTURA COMO PERSOAL LABORAL TEMPORAL CON CONTRATO POR INTERINIDADE DUN/DUNHA TRABALLADOR/A SOCIAL E CREACIÓN DUNHA LISTA DE SUBSTITUCIÓNS
ADMINISTRACIÓN LOCAL — Municipal — Ponteareas (Persoal, oposicións, 22/05/2018)

Con data 7 de maio de 2018 aprobouse mediante Decreto nº 2018-1135 convocatoria para a presentación de instancias na categoría de Traballador/a social, segundo Bases para a cobertura como persoal laboral temporal con contrato por interinidade da praza de asistente social nº 1.08.01 do cadro de persoal e creación dunha lista de substitucións. A contratación quedara supeditada a que se faga efectiva a previsible xubilación da titular da praza, quedando en todo caso a lista definitiva resultante de candidatos admitidos como lista de substitucións para futuras contratacións temporais, conforme aos criterios establecidos nas citadas Bases aprobadas mediante Decreto nº 2018-1135, así como nas Bases xerais para a selección de funcionario interino e persoal laboral temporal no Concello de Ponteareas, aprobadas mediante Decreto nº 2018-1119 de data 3 de maio de 2018. As instancias polas que se solicita formar parte neste proceso selectivo, dirixiranse ao Alcalde do Concello, e poderán presentarse por calquera medio previsto no artigo 16.4 da Lei 39/2015, de 01 de outubro, de Procedemento Administrativo Común das Administracións Públicas, no prazo de 20 días naturais, contados a partir do día seguinte ao da publicación da convocatoria no BOP de Pontevedra. As bases íntegras atópanse publicadas no taboleiro de anuncios do Concello e na súa páxina web www.ponteareas. gal. Ponteareas, documento asinado electronicamente. O Alcalde Xosé Represas Giráldez
RESOLUCIÓN DELEGANDO COMPETENCIAS DE EVA VILLAVERDE PEGO EN XOSÉ LEAL FARIÑA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/08/2018)

A Presidencia, en uso das facultades que lle confire a normativa local vixente, dita a seguinte Considerando que a deputada provincial Silvio Jose Miaja Derrick vai a estar ausente por vacacións durante os días 6 ó 17 de agosto, ambos inclusive, Resultando que mediante Resolución Presidencial de 25 de abril de 2016 delegáronse as competencias no Centro Príncipe Felipe (Centro Príncipe Felipe, Escola de Enfermería, Finca Mouriscade, Estación Fitopatolóxica do Areeiro, Canceira Provincial)) en Silvio Jose Miaja Derrick, Resultando que como consecuencia de dito motivo procede que por esta Presidencia se recupere a competencia para delegala transitoriamente en outra/o deputada/o, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que Silvio Jose Miaja Derrick ostenta polo motivo da ausencia antes exposta.2.—Delegar durante os días 6 ó 17 de agosto, ambos inclusive, a citadas competencias no deputado, Mekka Casiano Wagener.3.—A partir da finalización do citado período as competencias delegadas volverá a ostentalas, de conformidade coa Resolución anteriormente mencionada a deputada, Silvio Jose Miaja Derrick.4.—Esta Resolución surtirá efectos dende o día 6 de agosto, sen prexuízo da súa integra publicación no BOPPO e na páxina web. O que lle traslado para o seu coñecemento e demais efectos. Pontevedra, 3 de agosto de 2018 O SECRETARIO
MODIFICACIÓN BASES EXECUCIÓN ORZAMENTO
ADMINISTRACIÓN LOCAL — Municipal — Sanxenxo (Presupostos e cadros de persoal, 26/07/2018)

Aprobada inicialmente por acordo da Corporación municipal, en sesión extraordinaria celebrada o día 12 de xullo de 2018, a modificación das bases de execución do orzamento municipal do ano 2018 na relación de subvencións nominativas, exponse ao público polo prazo de 15 días, no negociado da intervención xeral do Concello, a fin de que os interesados podan examinala e presentar reclamacións perante o Pleno. A modificación considerarase definitivamente aprobada se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, 17 de xullo de 2018 O alcalde accidental Gonzalo Gonzalo Pita
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚMERO 4/2018
ADMINISTRACIÓN LOCAL — Provincial — Deputación Provincial (Presupostos e cadros de persoal, 23/11/2018)

O Pleno da Deputación Provincial de Pontevedra na sesión ordinaria que tivo lugar o día 28 de setembro de 2018, aprobou inicialmente o expediente de modificación de créditos número 4/2018, que inclúe créditos extraordinarios por importe total de 200.000,00 euros, suplementos de créditos por importe total de 100.000,00 euros, euros e baixas por anulación por importe de 300.000,00 euros. De conformidade co disposto nos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación de Pontevedra, polo que ésta considérase definitivamente aprobada. Faise público que, unha vez realizada esta modificación, o orzamento da Deputación de Pontevedra para o exercicio 2018 presenta a seguinte distribución por capítulos: De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a correspondente documentación do expediente de modificación de créditos número 4/2018. Contra este acordo de aprobación definitiva do expediente de modificación de crédtios número 4/2018, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. Pontevedra, 12 de novembro de 2018.—O Deputado Delegado (Delegación efectuada por Resolución Presidencial nº 2016007829 de data 25-04-2016), Carlos López Font.—O Secretario, Carlos Cuadrado Romay.
APROBACIÓN PADRÓN AUGA 2017/04
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 01/02/2018)

Aprobado por Resolución de Alcaldía núm.2018-0021 de data 16 de xaneiro de 2018 o Padrón da Taxa de auga potable, rede de sumidoiros, canon da auga e coeficiente de vertedura elaborado por Viaqua Gestión Integral de Aguas de Galicia, S. A. U. e correspondente ao 4º trimestre do ano 2017. Soutomaior, a 19 de xaneiro de 2018. O Alcalde Agustín Reguera Ocampo
DH. V36.62960, SOLICITUDE DE MEJILLONES RÍA DE AROSAN S. L., PARA VERTIDO DUN CAUDAL DE AUGAS, NO LUGAR DE VILAXOÁN, CONCELLO DE VILAGARCÍA DE AROUSA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 06/09/2018)

As augas residuais industriais xeradas nas instalacións son tratadas nun sistema de depuración constituído polas seguintes etapas: As augas residuais industriais depuradas procedentes do DAF (clarificado) vértense á ría de Arousa no punto de coordenadas UTM (ETRS89): X=516.413; Y=4.714.692; mediante condución de PEAD de 315 mm de diámetro nominal e 468 m de lonxitude total, dos cales 338 m se sitúan en dominio público marítimo-terrestre, cun tramo final de difusores de 13 m e cota de saída a -2 m sobre a BMVE, cunha dilución inicial superior a 1/100. Os lodos secundarios procedentes do DAF devólvense ao reactor biolóxico ou se derivan á liña de lodos, constituída por: As augas residuais fecais xeradas nas instalacións atópanse conectadas a rede de saneamento municipal. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Vilagarcía de Arousa; nas oficinas da entidade pública empresarial Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela; e no Servizo Territorial Sur de Augas de Galicia sito na rúa San Salvador núm.2 – 4º de Vigo; onde se atopa exposto o proxecto para que poida ser examinado por quen desexe. Santiago de Compostela. (Sinatura dixital). A xefa da Área de Vertidos Joseba Gotzon Nueva Zufia
IN407A 2017/716-4, SOLICITUDE DE UNIÓN FENOSA DISTRIBUCIÓN, S. A., PARA A LMT CAMBIO SECCIÓN FRI808 E CT, NO LUGAR DA IGREXA (CONCELLO A CAÑIZA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 15/01/2018)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Pontevedra, a 18 de decembro de 2017. O Xefe Territorial Ignacio Rial Santomé
ANUNCIO DA DEPUTACIÓN DE PONTEVEDRA RELATIVO ÁS SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE FEBREIRO DE 2018
ADMINISTRACIÓN LOCAL — Provincial — Deputación Provincial (Subvencións e axudas, 09/04/2018)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de febreiro de 2018 e que tramitou o Servizo de Cohesión Social e Xuventude da institución provincial. Pontevedra, 20 de marzo de 2018 A deputada delegada O secretario Digna Rosa Rivas Gómez Carlos Cuadrado Romay
COBRANZA DO 3º TRIMESTRE MERCADILLO
ADMINISTRACIÓN LOCAL — Municipal — Marín (Recadación, 03/07/2018)

Por Resolución do Concelleiro delegado de Facenda do día 20 de xuño de 2018 foi aprobado o padrón fiscal correspondente ao concepto tributario de ocupación de vía pública con Mercadiño (Postos e Barracas) a 3ª fracción (3º trimestre) do exercicio 2018. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de xullo e o 5 de setembro de 2018, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mercadiño (Postos e Barracas), relativo a 3ª fracción (3º trimestre ) do 2018. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de agosto de 2018, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de agosto. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
AUGA DO POLÍGONO DA REIGOSA 5º BIMESTRE 2018
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 27/11/2018)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por O. G. P. O (Servicio Integral da Auga) correspondente ó 5º bimestre do ano 2018 (setembro-outubro 2018 ) en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente RESOLVO.1º Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 5º bimestre do ano 2018, que ascende á cantidade de: AUGA 10.684,40 € SUMIDOIRO 8.346,46 € COTA SOBREELEVACIÓN 5.359,07 € MANTEMENTO CONTADORES 123,61 € CANON DA AUGA 5.592,43 € COEF. VERTEDURA 5.592,43 € IVE 10% S/AUGA 1.604,36 € IVE 21% S/AUGA 25,93 € TOTAL … … … 37.328,69 € 2º Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Documento asinado electronicamente ao marxe. O alcalde Andrés Díaz Sobral
ORDENANZA REGULADORA DA TAXA POR SUMIDOIROS E DEPURACIÓN DE AUGAS RESIDUAIS
ADMINISTRACIÓN LOCAL — Municipal — Vilanova de Arousa (Recadación, 20/12/2018)

O Pleno da Corporación en sesión celebrada o día 24 de setembro de 2018 aprobou inicialmente a modificación parcial da Ordenanza reguladora da taxa por sumidoiros e depuración de augas residuais aprobada polo Pleno o 26 de outubro de 2004 (modificación de tarifas). Rematado o prazo de exposición ao público da mesma non se presentaron alegacións nin reclamacións de ningún tipo, polo que debe entenderse definitivamente aprobada, inseríndose de seguido aos efectos previstos no artigo 17.3 e 4 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. Vilanova de Arousa a 13 de decembro de 2018. O Alcalde.—Beatriz Clara Hardie Baouch. As tarifas anteriores non inclúen o IVE. As taxas acometida (a percibir polo Concello), non experimentarán variación algunha, permanecendo os prezos en vigor: Usuarios incluídos nos Grupos I e II da tarifa 92,30 € Usuarios incluídos nos Grupos III e IV da tarifa 115,05 € Usuarios incluídos nos Grupos V, VI e VII da tarifa 138,06 €
EXPOSICIÓN PÚBLICA DA CONTA XERAL DO CONCELLO DE CAMBADOS DO EXERCICIO 2017
ADMINISTRACIÓN LOCAL — Municipal — Cambados (Outros documentos, notificacións e informacións públicas, 29/08/2018)

Formulada e rendida a Conta Xeral deste Concello, correspondente ó exercicio 2017, e ditaminada favorablemente pola Comisión Especial de Contas, en sesión celebrada o 21 de agosto de 2018, dando cumprimento ó disposto polo artigo 212.3 do Real Decreto Lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, exponse ó público, polo prazo de quince días hábiles, na Secretaría do Concello, durante os cales, e oito máis, os interesados poderán presenta-las reclamacións, reparos e observacións que coiden oportunas, mediante escritos dirixidos á Sra. Alcaldesa-Presidenta. Cambados, a 23 de agosto de 2018.—A Alcaldesa, Fátima Abal Roma. ESTE DOCUMENTO ASÍNASE ELECTRONICAMENTE
IN407A 2018/299-4, SOLICITUDE DE ELÉCTRICA LOS MOLINOS, S. L. U., PARA INSTALACIÓN ELÉCTRICA, NO LUGAR DE PAZOS, CONCELLO DE PONTE CALDELAS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 25/06/2018)

Ós efectos previstos na Lei24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Finca 1. – Municipio: Ponte Caldelas; Referencia catastral: 36043A02801798; Titular: Comunidade de Montes Veciñais en Man Común de Pazos; afección: 30,52 m 2 de solo para o centro de transformación. Pontevedra, a 4 de xuño de 2018. O xefe territorial Ignacio Rial Santomé
NOMEAMENTO DE FUNCIONARIO DE CARREIRA
ADMINISTRACIÓN LOCAL — Municipal — Catoira (Outros documentos, notificacións e informacións públicas, 05/07/2018)

Por resolución de 18 de xuño actual, á vista da proposta do Tribunal Cualificador do proceso selectivo convocado ao efecto, a Alcaldía-Presidencia nomeou ao seguinte funcionario de carreira:MARIOLY SAN CECILIO BARCINAXXXXXXXXX, Categoría de Administrativo da escala de Administrativo de Administración Xeral, pertencente ao Grupo C, Subgrupo C1, Subescala Administrativa, adscrito á Secretaría Xeral. Catoira, 18 de xuño de 2018. O ALCALDE-PRESIDENTE Asdo. Alberto García García.
EXPOSICIÓN E COBRANZA DO PADRÓN RUSTICA 2018 E PADRÓN BICES 2018
ADMINISTRACIÓN LOCAL — Municipal — Vilagarcía de Arousa (Recadación, 21/09/2018)

ANUNCIO DE EXPOSICIÓN: Aprobado pola Xunta de Goberno Local de data 10 de setembro de 2018 o Padrón Fiscal do Imposto Sobre Bens Inmobles de Natureza Rústica e Padrón Fiscal do Imposto sobre Bens Inmobles de Características Especiais, para o actual exercicio, expóñense ó público na Oficina de Rendas e no taboleiro de edictos deste Concello, para efectuar a súa notificación colectiva, dacordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: ANUNCIO DE COBRANZA: Ós efectos da regulamentaria notificación colectiva, e de conformidade co disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, ponse en coñecemento de tódolos contribuíntes afectados que o prazo de cobranza do Imposto Sobre Bens Inmobles de Natureza Rústica e do Imposto sobre Bens Inmobles de Características Especiais, correspondente ó ano 2018, será o seguinte: Vilagarcía de Arousa, a 11 de setembro de 2018. O Alcalde-Presidente Alberto Varela Paz
EMPREGO PÚBLICO EXERCICIO 2017
ADMINISTRACIÓN LOCAL — Municipal — Marín (Oferta de emprego público, 14/02/2018)

A Xunta de Goberno Local do Concello de Marín na súa sesión ordinaria de 14 de XUÑO de 2017, no exercicio das competencias que ten delegadas por Resolución da Alcaldía de 16 de xuño de 2015 ( publicadas no BOP nº 127 de 6/07/2015), aprobou, por unanimidade, a Oferta de Emprego Público do Concello de Marín correspondente ao exercicio 2017, composta polas seguintes prazas: María Ramallo Vázquez
EXPOSICIÓN INICIAL DA CONTA XERAL 2017
ADMINISTRACIÓN LOCAL — Municipal — Vilaboa (Presupostos e cadros de persoal, 28/09/2018)

De conformidade co disposto no artigo 212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, formada a Conta Xeral correspondente ao exercicio 2017 e informada pola Comisión Especial de Contas, exponse ao público na Secretaria deste Concello por un período de 15 días hábiles, contados a partir do seguinte ao da publicación deste anuncio no BOP, coa finalidade de que durante ese prazo e 8 días mais, os interesados a poidan examinar e presentar as reclamacións que estimen oportunas. Vilaboa, 20 de setembro de 2018. Documento asinado electrónicamente. O Alcalde José Luis Poceiro Martínez
CORRECCIÓN DE ERROS NA RELACIÓN DE PERSOAS ASPIRANTES ADMITIDAS E EXCLUÍDAS DO PROCESO SELECTIVO CONVOCADO PARA CUBRIR EN PROPIEDADE UNHA PRAZA DE TÉCNICA OU TÉCNICO EN COMUNICACIÓN, QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 04/05/2018)

No Boletín Oficial da provincia nº 82, do 27 de abril de 2018, publicouse a Resolución Presidencial nº 2018007534de data 11 de abril de 2018 pola que se aproba a relación definitiva, designación do tribunal e datas de constitución e do primeiro exercicio do proceso selectivo convocado para cubrir unha praza de técnica ou técnico en Comunicación. Advertido un erro na relación de persoas aspirantes admitidas e excluídas, ó abeiro do establecido no artigo 109 da Lei 39/2015 de 1 de outubro, do procedemento administrativo común das Administracións Públicas, rectifícase dito anuncio, no senso que onde di: Debe dicir: Pontevedra, 30 de abril de 2018 O deputado delegado Asdo. Carlos López Font
EXPOSICIÓN PÚBLICA E COBRO IVTM 2018
ADMINISTRACIÓN LOCAL — Municipal — Nigrán (Recadación, 06/04/2018)

Aprobado por Resolución de Alcaldía de data 24-03-2018 o padrón de contribuíntes do Imposto sobre vehículos de tracción mecánica correspondente ao exercicio 2018, ponse ao dispor do público no Concello de Nigrán por espazo de un mes, a partir da publicación de este anuncio no Boletín Oficial da Provincia. Durante dito prazo os interesados poderán examinalo e presentar, si procede, recurso de reposición ante o Alcalde-Presidente deste Concello. O prazo para presentar o recurso de reposición, no seu caso, será de un mes, a contar dende o día seguinte ao de remate do período de exposición (artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais). De conformidade co previsto no artigo 12 do citado Texto Refundido, en relación cos artigos 62.3 da Lei Xeral Tributaria (Lei 58/2003, do 17 de decembro) e 24 do Regulamento Xeral de Recadación (RD 939/2005, do 29 de xullo), comunícaselle aos contribuíntes afectados, que o período voluntario de cobranza deste imposto será dende o 9 de abril ata o 11 de xuño de 2018, ámbalas dúas datas incluídas. O vencemento deste prazo sen ter sido satisfeita a débeda, determinará o comezo do procedemento executivo, a repercusión do recargo correspondente e demais conceptos esixibles (artigos 26, 28 e 161.4 da Lei Xeral Tributaria). O presente anuncio ten carácter de notificación colectiva ao abeiro do artigo 102.3 da Lei Xeral Tributaria. Nigrán, 26 de marzo de 2018.—O Alcalde, Juan Antonio González Pérez.
EXPOSICIÓN AO PÚBLICO DA APROBACIÓN INICIAL DA MODIFICACIÓN DA ORDENANZA REGULADORA DO PREZO PÚBLICO POLA ASISTENCIA E ESTANCIA EN RESIDENCIAS, ALBERGUES, GARDERÍAS INFANTÍS E OUTROS ESTABLECEMENTOS DE NATUREZA ANÁLOGA
ADMINISTRACIÓN LOCAL — Municipal — Estrada, A (Ordenanzas e Regulamentos, 11/01/2018)

Na sesión do 4 de xaneiro de 2018, o Pleno do Concello acordou aprobar inicialmente a modificación da ordenanza reguladora do prezo público pola asistencia e estancia en residencias, albergues, garderías infantís e outros establecementos de natureza análoga, co fin de fixar os prezos da ludoteca municipal. Este acordo inicial queda exposto no taboleiro de anuncios para que os interesados poidan examinar o expediente no departamento de Intervención e presentar as suxestións ou reclamacións que estimen oportunas no prazo de trinta días hábiles contados a partir do seguinte a esta publicación no boletín oficial da Provincia. De non se presentar aquelas dentro dese prazo, o acordo entenderase definitivamente adoptado. O que se fai público en cumprimento do disposto do disposto no artigo 49 da Lei 7/1985, do 2 de abril, reguladora das Bases do Réxime Local. A Estrada, 5 de xaneiro de 2018 O ALCALDE, José C. López Campos ASINADO ELECTRONICAMENTE AO MARXE
RESOLUCIÓN DE DELEGACIÓN DE COMPETENCIAS DA ALCALDÍA POR AUSENCIA DO TERMO MUNICIPAL
ADMINISTRACIÓN LOCAL — Municipal — Tui (Outros documentos, notificacións e informacións públicas, 25/10/2018)

Vista as atribució ns que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 R. D. 2568/86, art.61 da Lei 5/97 de Administración Local de Galicia ). Vista a resolución de Alcaldía de 19 de outubro de 2017 polo que se nomea Primeiro tenente de Alcalde ao concelleiro D. Antonio Castro Negro. Visto o disposto no artigo 47.2 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e art.44.1 e 2, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Visto o Decreto de data 11/10/2018, polo que se delega no Primeiro tenente de Alcalde, Antonio Castro Negro, a totalidade das funcións da Alcaldía, durante os días 13 e 14 de outubro de 2018, por encontrarse ausente do termo municipal. Considerando que continúa a ausencia do termo municipal desta Alcaldía, pola presente RESOLVO: 1º.- Conferir delegación da totalidade de funcións da Alcaldía no Primeiro tenente de Alcalde, Antonio Castro Negro, dende a mesma data do presente decreto (15/10/2018) e mentres dure a miña ausencia do termo municipal, dando continuidade á delegación efectuada por resolución de data 11/10/2018 e como consecuencia de que continúa a miña ausencia do termo municipal.2º.-A presente resolución produce efectos desde a súa emisión, sen prexuízo da súa publicación no taboleiro de anuncios e no Boletín Oficial da Provincia.3º.-Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre. Tui, documento asinado dixitalmente. O Alcalde Carlos Vázquez Padín
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚM.1/2018
ADMINISTRACIÓN LOCAL — Municipal — Rodeiro (Presupostos e cadros de persoal, 26/09/2018)

Rematado o prazo de exposición pública do acordo adoptado polo Pleno do Concello, en data 24/08/18, de aprobación inicial do expediente de modificación de créditos núm.1/2018 do Orzamento Xeral do Concello para o exercicio de 2017, prorrogado e en vigor a esta data, na modalidade de suplemento de créditos financiado con cargo ao superávit orzamentario, sen que se presentaran reclamacións contra o mesmo, considérase definitivamente aprobado conforme ao disposto no artigo 177.2, en relación co artigo 169.1, do texto refundido da Lei reguladora das Facendas Locais, e artigo 38.2 do Real Decreto 500/1990, do 20 de abril. O resume por capítulos do orzamento municipal vixente, unha vez incorporadas as modificacións aprobadas, queda do seguinte xeito: Rodeiro, a 20 de setembro de 2018 (sinatura dixital). O alcalde Luís López Diéguez
EXPOSICIÓN AO PÚBLICO DA MATRÍCULA DO IMPOSTO SOBRE ACTIVIDADES ECONÓMICAS DO EXERCICIO 2018
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 25/04/2018)

En cumprimento do disposto no artigo 3 do Real decreto 243/1995, de 17 de febreiro, polo que se ditan normas para a xestión do imposto sobre actividades económicas, exponse ao público a matrícula de dito imposto, remitido pola Administración Tributaria do Estado, que comprende os datos censuais correspondentes ao período impositivo 2018 de cotas mínimas municipais do Concello de Pontevedra, cotas provinciais da Provincia de Pontevedra e cotas nacionais dos contribuíntes que teñan o seu domicilio fiscal no término municipal de Pontevedra aos efectos do imposto. Ponse en coñecemento dos contribuíntes que o mesmo estará exposto ao público na dependencia do Servizo de Coordinación Tributaria, sito na rúa Campo do Boi 4 esquina Xofre de Tenorio 5, (en horario de 9:00 h. a 13:30, de luns a venres), durante o prazo de quince días naturais, contados a partir do día seguinte ao da publicación do presente anuncio no Boletín Oficial da Provincia, durante o cal poderá ser examinado. Contra o acto de inclusión ou exclusión do censo ou de variación dos datos contidos no mesmo poderá interpoñerse recurso de reposición potestativo perante a Administración Tributaria do Estado que dita o acto, no prazo dun mes a contar desde o día inmediato seguinte ao do término do período de exposición pública, ou reclamación ante o Tribunal Económico-Administrativo Rexional no mesmo prazo, sen que poidan interpoñerse simultaneamente ambos recursos, conforme ao previsto nos artigos 91 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, e os artigos 4 e 15 do mencionado Real decreto 243/1995, de 17 de febreiro e nos artigos 222 e seguintes da Lei 58/2003, de 17 de decembro, xeral tributaria e a súa normativa de desenvolvemento. Advírtese que a interposición do recurso de reposición potestativo ou reclamación económico-administrativa contra os actos citados non orixinará a suspensión dos actos liquidatorios subseguintes, salvo que así o acorde expresamente o órgano administrativo ou o Tribunal Económico-Administrativo competente. Pontevedra, a 19 de abril de 2018. A responsable do OTXT
COBRANZA PADRÓN MERCADO 4T 2017
ADMINISTRACIÓN LOCAL — Municipal — Cambados (Recadación, 03/01/2018)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXAS POR SERVIZO PRAZA correspondentes a Remesa: TAXA MERCADO 4º TRIMESTRE 2017 o seguinte: Durante o prazo comprendido entre 5 de Xaneiro de 2018 ata o 20 de Marzo de 2018, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuaráse durante a segunda semana do mes de de Febreiro de 2018. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demáis conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
MODIFICACIÓN DOS ESTATUTOS DO PADROADO CULTURAL DE LALÍN
ADMINISTRACIÓN LOCAL — Municipal — Lalín (Outros documentos, notificacións e informacións públicas, 17/12/2018)

O Pleno da Corporación Municipal do Concello de Lalín, na sesión ordinaria celebrada o día 30 de novembro de 2018 acordou aprobar a modificación dos Estatutos vixentes do Padroado Cultural de Lalín, no seu artigo catro, en relación á posibilidade de designación de vogais suplentes ou substitutos no Consello de Administración. De acordo co disposto no artigo 49. b da Lei 7/1985, de 2 de abril, Reguladora das Bases do Réxime Local, o expediente quedará exposto ao público, no departamento de Secretaría durante o prazo de trinta días, a contar dende o seguinte ao da publicación do presente anuncio no Boletín Oficial da Provincia, aos efectos de que poida ser examinado polos interasados e se poidan presentar as reclamacións ou suxerencias que consideren. De non presentarse reclamacións ou suxerencias considerarase definitivamente adoptado o acordo ata entonces provisional. Lalín, 10 de decembro de 2018 O Alcalde Rafael Cuíña Aparicio
IN407A 2018/292-4, CONCESIÓN A PLYMOUTH RUBBER EUROPA, S. A., PARA LMTS, CS ESTRADA DE SALCEDA KM 1.5, LUGAR NA ESTRADA DE SALCEDA, CONCELLO DE PORRIÑO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 19/06/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 28 de maio de 2018. O xefe territorial Ignacio Rial Santomé
EXPOSICIÓN PÚBLICA DO PADRÓN DE VADOS DE 2018
ADMINISTRACIÓN LOCAL — Municipal — Pontevedra (Recadación, 10/10/2018)

Exponse ao público ata a data indicada o antedito padrón de contribuíntes suxeitos ao mencionado tributo aprobado por resolución da responsable do Órgano de Tesouraría e Xestión Tributaria. Contra o precedente acto, que non pon fin á vía administrativa, e sen prexuízo de calquera outro recurso que considere oportuno o interesado, poderá interpoñerse: 1º Ou ben, o recurso potestativo de reposición ante o propio órgano que ditou o presente acto no prazo dun mes a contar desde o día seguinte ao de finalización do período de exposición pública, ao abeiro do establecido no artigo 108 da Lei 7/1985 reguladora das bases de réxime local.2º Ou ben, directamente reclamación económico-administrativa ante o mesmo órgano no mesmo prazo, segundo establece o artigo 137 da mesma Lei. No primeiro caso, deberase notificar a resolución no prazo dun mes, conforme co establecido no artigo 14.2 do texto refundido da Lei reguladora das facendas locais, aprobado polo Real decreto lexislativo 2/2004, entendéndose desestimado de non resolverse en prazo, podendo entón os interesados interpoñer reclamación económica-administrativa no prazo dun mes contado dende o día seguinte ao da desestimación presunta, consonte ao establecido no artigo 235 da Lei xeral tributaria e 20 do Regulamento orgánico do Tribunal Económico-Administrativo do Concello de Pontevedra. No segundo caso, deberase notificar a resolución no prazo dun ano (seis meses no caso de ser procedemento abreviado), entendéndose desestimado de non resolverse en prazo, podendo o interesado presentar recurso contencioso-administrativo no prazo de seis meses contados desde o día seguinte ao da desestimación presunta, de conformidade ao establecido no artigo 46.1) e 4) da Lei 29/1998 da xurisdición contencioso-administrativa. PERÍODO V OLUNTARIO DE RECADACIÓN: Por resolución da responsable do Órgano de Tesouraría e Xestión Tributaria da mesma data apróbase o período voluntario de recadación e a data de cargo en conta dos recibos domiciliados en entidades financeiras do antedito tributo: PERÍODO VOLUNTARIO DE RECADACIÓN: do 15 de outubro do 2018 ao 17 de decembro do 2018. DATA DE CARGO EN CONTA DOS RECIBOS DOMICILIADOS: 19 de novembro de 2018. FORMA DE PAGAMENTO.- En calquera oficina das seguintes entidades colaboradoras na recadación municipal, empregando o instrumento de cobro enviado ao domicilio fiscal dos contribuíntes para tal fin: ADVERTENCIA.- Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). DOMICILIACIÓN.- Aconsellámoslle que, para a súa comodidade, domicilie o pagamento dos seus tributos dalgún dos seguintes xeitos: Normas de procedemento para o ingreso dos tributos municipais de cobro periódico por recibo do Concello de Pontevedra: Pontevedra, a 1 de outubro de 2018. A responsable do OTXT
EXPOSICIÓN PÚBLICA DE APROBACIÓN DEFINITIVA, ORZAMENTO MUNICIPAL 2018
ADMINISTRACIÓN LOCAL — Municipal — Dozón (Presupostos e cadros de persoal, 16/08/2018)

O Pleno deste Concello aprobou definitivamente o orzamento para o exercicio económico de 2018, por acordo adoptado na sesión que tivo lugar o día 22 de xuño de 2018. En cumprimento do que dispón o artigo 169.3 do Real Decreto Lexislativo 2/2004, do 5 de marzo, publícase que o devandito orzamento ascende, tanto en gastos como en ingresos, á contía de un millón cento oitenta e seis mil novecentos sesenta e seis euros con cincuenta e oito céntimos (1.186.966,58 €), correspondéndolle a cada capítulo as cantidades que se expresan a continuación, segundo o seguinte detalle: Na referida sesión tamén se acordou aprobar o cadro de persoal desta Corporación que, de acordo co que preceptúa o artigo 127 do Real Decreto Lexislativo 781/1986, reprodúcese a continuación: Dozón, 3 de agosto de 2018. O Alcalde- Presidente Asdo.: Adolfo Campos Panadeiros
APROBACIÓN INICIAL EXPEDIENTE DE MODIFICACIÓN DE CRÉDITOS 5/2018
ADMINISTRACIÓN LOCAL — Municipal — Pontevedra (Presupostos e cadros de persoal, 25/04/2018)

Expediente: Modificación de crédito 5/2017 (1 CEXT-SUP/2018) Trámite: Anuncio aprobación inicial. Polo Pleno da Corporación en sesión ordinaria celebrada o día 13.04.2018, apróbase inicialmente o expediente de modificación de crédito 5/2018 (1CEXT-SUP/2018) mediante crédito extraordinario e suplemento de crédito por un importe total de 956.970,30-€, de acordo ao seguinte detalle: Sendo en conxunto, o expediente de modificación de crédito 1 CEXT-SUP/2018 tal e como se indica a continuación: O expediente exponse ao público nas oficinas de Intervención e Xestión Orzamentaria deste Concello durante o prazo de quince días hábiles, contados a partir do seguinte ao da inserción deste anuncio no Boletín Oficial da Provincia e no Taboleiro de edictos do Concello. Durante este prazo os interesados poderán examinar o expediente e presentar as reclamacións que teñan por convenientes ante o Pleno da Corporación. Así mesmo, e de acordo co artigo 7 c) d) e e) da Lei 19/2013 (en relación co 5.4 da mesma norma) inmediatamente aprobada inicialmente a modificación de crédito haberá de publicarse o seu texto na sede electrónica do Concello (sede. pontevedra. gal), xunto coas súas correspondentes memorias xustificativas e informes, manténdose esta publicación en tanto dure o prazo de alegacións anteriormente exposto. De non presentarse reclamacións en prazo, a modificación considerarase definitivamente aprobada, entrando en vigor unha vez publicado o resume por capítulos resultante. Así mesmo, remitiranse copias á Comunidade Autónoma e á dependencia correspondente do Ministerio de Facenda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, e demais normativa citada. O que se fai público para xeral coñecemento e efectos. Pontevedra, ao día da data. O Secretario.
DELEGACIÓN DA ALCALDÍA PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Poio (Outros documentos, notificacións e informacións públicas, 21/12/2018)

Ditados autos firmes, con data dez de decembro de 2018, autorizando a celebración de matrimonio civil pretendido entre D. John Jader Del Campillo Gonzalez Granda e Nicole Maria Arpa Panico. Elixido por parte dos contraintes o Concello de Poio para a celebración e fixada a data para o vintedous de decembro de 2018 ás 13:00 horas. En virtude coas atribucións conferidas á Alcaldía pola normativa vixente (artigo 21 da Lei 7/85, do 2 de abril, de Bases do Réxime Local, artigo 41 do Real Decreto 2568/1986, do 28 de novembro de 1986, polo que se aproba o Regulamento de Organización, Funcionamento e Réxime Xurídico das Entidades Locais e no artigo 61 da Lei 5/1997, do 22 de xullo, reguladora da Administración Local de Galicia). Delegar no Concelleiro D. Xose Luis Martínez Blanco a celebración do matrimonio civil entre D. John Jader Del Campillo Gonzalez Granda e Nicole Maria Arpa Panico, a celebrar o día vinteun de decembro de 2018 ás 13:00 horas na Casa do Concello. Manda e asina o Sr. Alcalde Luciano Sobral Fernández, e a Secretaría acctal. dixitalmente a marxe na data que se indica.
MODIFICACIÓN DA ORDENANZA REGULADORA DO IMPOSTO SOBRE OS BENS INMOBLES DO CONCELLO DA GUARDA
ADMINISTRACIÓN LOCAL — Municipal — Guarda, A (Ordenanzas e Regulamentos, 13/08/2018)

Ao non haberse presentado reclamacións durante o prazo de exposición ao público, queda automaticamente elevado a definitivo o acordo plenario inicial adoptado na sesión ordinaria celebrada o 26 de xaneiro de 2018, aprobatorio da modificación da Ordenanza Fiscal reguladora do Imposto sobre os Bens Inmobles do Concello da Guarda, cuxo texto se fai público para o seu xeral coñecemento en cumprimento do previsto no artigo 70.2 da Lei 7/1985, de 2 de abril, de Bases do Réxime Local. Texto modificado da ordenanza: Introdúcese o “Art.2.2º.- Se establece a exención a favor dos centros sanitarios de titularidade da Comunidade Autónoma de Galicia ou do Servizo Galego de Saúde, do pagamento do Imposto sobre bens inmobles, de conformidade co previsto no art.62.3 do TRLRFL” Esta modificación entrará en vigor unha vez publicada no Boletín Oficial da Provincia de Pontevedra e transcorra o prazo de quince días hábiles previsto no artigo 65.2 da Lei 7/1985.
CONTA XERAL INFORMADA POLA COMISIÓN ESPECIAL DE CONTAS
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 11/06/2018)

Formulada e rendida a CONTA XERAL correspondente ao exercicio de 2.017 e informada pola Comisión Especial de Contas, exponse ao público, cos documentos que a xustifican, na Secretaría desta entidade polo espazo de quince días hábiles, contados a partires do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito os reparos e observacións que se estimen pertinentes, durante dito prazo de exposición e os oito seguintes días, de conformidade co disposto nos artigos 116 da Lei 7/1985 de 2 de Abril e o 212.3 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. Forcarei, a 31 de maio de 2018. A alcaldesa Belén Cachafeiro Anta